IGNALINOS RAJONO SAVIVALDYBĖS TARYBA

SPRENDIMAS

DĖL IGNALINOS RAJONO SAVIVALDYBĖS TARYBOS 2011 M. KOVO 31 D. SPRENDIMO NR. T-28 „DĖL IGNALINOS RAJONO SAVIVALDYBĖS 2011–2018 METŲ STRATEGINIO PLĖTROS PLANO PATVIRTINIMO“ PAKEITIMO

2014 m. spalio 30 d. Nr. T-138

Ignalina

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Ignalinos rajono savivaldybės 2011–2018 metų strateginio plėtros plano, patvirtinto Ignalinos rajono savivaldybės tarybos 2011 m. kovo 31 d. sprendimu Nr. T-28 „Dėl Ignalinos rajono savivaldybės 2011–2018 metų strateginio plėtros plano patvirtinimo“, 9.1 punktu, atsižvelgdama į UAB „Eurointegracijos projektai“ parengtos Ignalinos rajono kultūros plėtros analizės rekomendacijas Ignalinos rajono strateginio plėtros plano atnaujinimui, Ignalinos rajono savivaldybės taryba n u s p r e n d ž i a:

Pakeisti Ignalinos rajono savivaldybės tarybos 2011 m. kovo 31 d. sprendimą Nr. T-28 „Dėl Ignalinos rajono savivaldybės 2011–2018 metų strateginio plėtros plano patvirtinimo“ ir atnaujinti šiuo sprendimu patvirtintą Ignalinos rajono savivaldybės 2011–2018 metų strateginį plėtros planą, papildant 8.3 skyriaus „Ignalinos rajono savivaldybės plėtros priemonių planas“ 2.3.4 uždavinį „Plėtoti teritoriškai subalansuotą socialinę kultūrinę infrastruktūrą“ naujomis 2.3.4.6 –2.3.4.10 priemonėmis pagal priedą.

Savivaldybės meras	Henrikas Šiaudinis

Ignalinos rajono savivaldybės tarybos

2014 m. spalio 30 d. sprendimo Nr. T- 138

priedas

IGNALINOS RAJONO SAVIVALDYBĖS 2011–2018 METŲ STRATEGINIO PLĖTROS PLANO PAPILDYMAS NAUJOMIS PRIEMONĖMIS

Eil. Nr.	Priemonės pavadinimas	Pasiekimo indikatorius	Įgyvendinimo laikotarpis	Atsakinga institucija
2.3.4.6.	Didinti kultūros įstaigų darbuotojų kompetencijas ir motyvaciją	Tobulinama kultūros įstaigų darbuotojų, vadovų ir kitų kultūros specialistų kvalifikacija; įgyvendinta kultūros darbuotojų vertinimo sistema	2015–2020	Ignalinos rajono savivaldybės administracija, Ignalinos rajono kultūros įstaigos
2.3.4.7.	Plėsti kultūrinių paslaugų spektrą ir didinti kultūrinių renginių įvairovę	Prie viešosios bibliotekos įsteigtas Trečiojo amžiaus universitetas, pradėtos vykdyti naujos veiklos, organizuoti profesionalaus, edukacinio meno festivaliai, patraukliems renginiams pritaikytas Rojaus kaimo ir obuolio simbolis, sukurta originali etnokultūrinė šventė	2015–2020	Ignalinos rajono savivaldybės administracija, Ignalinos rajono kultūros įstaigos, rajono bendruomenės, rajono ir respublikos menininkai
2.3.4.8.	Plėtoti efektyvią Ignalinos rajono kultūros veiklos rinkodarą ir didinti Ignalinos rajono žinomumą	Sukurtas Ignalinos krašto muziejaus interneto tinklalapis ir atnaujinti kitų kultūros įstaigų tinklalapiai, sukurti kultūros įstaigų informacijos puslapiai socialiniuose tinkluose (Facebook, Twitter ir kt.), išleistas reprezentacinis rajono leidinys	2015–2020	Ignalinos rajono savivaldybės administracija, Ignalinos rajono kultūros įstaigos
2.3.4.9.	Skatinti bendruomenes, jaunimo ir kitų nevyriausybinių organizacijų kūrybinį aktyvumą ir iniciatyvas	Išanalizuotos ir įvertintos rajono gyventojų kūrybinės saviraiškos poreikių bei jų patenkinimo galimybės, suorganizuoti menininkų ir vietos bendruomenių susitikimai, sukurtos naujos edukacinės programos, teikiama parama meno mėgėjų kolektyvams dalyvaujant respublikiniuose ar užsienio festivaliuose, projektuose, skatinamos kaimo bendruomenių kūrybinės iniciatyvos	2015–2020	Ignalinos rajono savivaldybės administracija, Ignalinos rajono kultūros įstaigos, rajono bendruomenės, jaunimo organizacijos
2.3.4.10.	Plėtoti vidinius ir tarpsektorinius kultūros ryšius	Parengti projektai, jungiantys įvairių sektorių veiklą, vykdoma projektinės veiklos informacijos sklaida	2015–2020	Ignalinos rajono savivaldybės administracija, Ignalinos rajono kultūros įstaigos

______________________________